Shahram G‘iyosov Shahlo Ahmedova bilan kinoteatrda tanishgani va o‘rtalaridagi mish-mishlarga oydinlik kiritdi (video)

Chempion Shahram G‘iyosov “Daryo” internet-nashri uchun eksklyuziv intervyu berdi. Intervyuni jurnalist Feruz Muhammad tashkillashtirdi.

Suhbat davomida Shahram G‘iyosov xonanda Shahlo Ahmedova bilan bog‘liq mish-mishlarga oydinlik kiritdi.

‘Biz Shahlo bilan do‘stmiz’, desam ham bo‘ladi. Muxlislar bizning munosabatlarimizni yaxshi bilishadi. Bir-birimizni hurmat qilamiz. Juda ham yaxshi inson, yaxshi xonanda. Shahlo ochiq ko‘ngil inson bo‘lgani uchun uni juda hurmat qilaman. Hamma narsaning rostini gapiradi. Hech narsani yashirib o‘tirmaydi. Biz faqat do‘stmiz. Bir yarim yil avval kinoteatrda ko‘rishib qolganmiz va birga kino ko‘rganmiz. Shundan keyin do‘st bo‘lib qolganmiz.
Shahram G‘iyosov, bokschi